Katedra e parë e Albanologjisë në historinë e universiteteve amerikane 
Kjo është hera e parë në historinë e universiteteve amerikane, që studimet shqiptare arrijnë këtë nivel. Themelimi i katedrës u bë i mundur nga një donacion i filantropit shqiptaro-amerikan, Hidai Eddie Bregu “Emri i tij është Hidai Eddie Bregu
Në shtator, në Universitetin DePaul në Çikago, me fillimin e vitit të ri akademik, pritet të fillojë punën edhe një katedër e re, ajo e studimeve albanologjike, e para e këtij lloji në univeristetet amerikane. Kjo shënon një moment të rëndësishëm në historinë e studimeve shqiptare, thotë drejtori i katedrës, Dr. Gazmend Kapllani. Kolegu Burim Goxhuli bisedoi para disa ditësh me zotin Kapllani mbi planet e kësaj katedre. Gjatë muajit maj të këtij viti pritet të bëhet përurimi i Katedrës së Albanologjisë në Universitetin DePaul në Çikago. Kjo është hera e parë në historinë e universiteteve amerikane, që studimet shqiptare arrijnë këtë nivel. Programi i studimeve albanologjike pritet të jetë gati në shtator, me çeljen e viti i ri akademik, thotë drejtori i katedrës Dr. Gazmend Kapllani. Fushat e studimit, zoti Kapllani thotë se do të jenë gjithëpërfshirëse, prandaj pret interesim të madh edhe nga studentë të huaj. Themelimi i katedrës u bë i mundur nga një donacion i një filantropi shqiptaro-amerikan. Zoti Kapllani fton komunitetin shqiptaro-amerikan të marrin shembull nga vepra e filantropit Hidai Eddie Bregu në mënyrë që projekte si kjo e katedrës të mos ndalen vetëm në Çikago. Gazmend Kapllani, Drejtor i Katedrës së Albanologjisë, Universiteti DePaul, Chikago I themeluar në vitin 1898 universiteti DePaul në Çikago është universiteti më i madh katolik në Shtetet e Bashkuara.